Komisijos komunikatas Europos parlamentui pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos parlamento ir Tarybos direktyvos, nustatančios Bendrijos veiksmų pagrindus siekiant tausiojo pesticidų naudojimo, priėmimo /* KOM/2008/0457 galutinis - COD 2006/0132 */





[pic] | EUROPOS BENDRIJŲ KOMISIJA | Briuselis, 22.7.2008 KOM(2008) 457 galutinis 2006/0132 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos direktyvos, nustatančios Bendrijos veiksmų pagrindus siekiant tausiojo pesticidų naudojimo, priėmimo 2006/0132 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrą pastraipą dėl Tarybos bendrosios pozicijos dėl Europos Parlamento ir Tarybos direktyvos, nustatančios Bendrijos veiksmų pagrindus siekiant tausiojo pesticidų naudojimo, priėmimo (Tekstas svarbus EEE) 1 PAGRINDINIAI FAKTAI Pasiūlymo perdavimo Europos Parlamentui ir Tarybai data (dokumentas COM (2006) 373 galutinis – 2006/0304COD) | 2006 m. liepos 14 d. | Europos ekonomikos ir socialinių reikalų komiteto nuomonės pateikimo data | 2007 m. kovo 14 d. | Regionų komiteto nuomonės pateikimo data | 2007 m. vasario 13 d. | Europos Parlamento nuomonės pateikimo (pirmojo svarstymo) data | 2007 m. spalio 23 d. | Bendrosios pozicijos priėmimo (vienbalsiai) data | 2008 m. gegužės 19 d. | 2 KOMISIJOS PASIŪLYMO TIKSLAS Pasiūlymo tikslas – panaikinti dabartinę teisės aktų sistemos spragą, susijusią su ES lygmeniu taikomo pesticidų naudojimo etapu, ir numatyti bendras būtiniausias pesticidų naudojimo taisykles, siekiant sumažinti pavojų žmonių sveikatai ir aplinkai. Šiame pasiūlyme numatytos kelios priemonės, kuriomis įgyvendinami Tausiojo pesticidų naudojimo teminėje strategijoje (COM (2006) 372 galutinis, 2006 m. liepos 12 d.) pasiūlyti pagrindiniai veiksmai. Tai svarbiausia strategijos teisinių ir neteisinių priemonių paketo dalis. 3 PASTABOS DĖL BENDROSIOS POZICIJOS 3.1 Bendrosios pastabos Iš 123 Europos Parlamento per pirmąjį svarstymą priimtų pakeitimų Komisija visiškai, iš dalies, arba iš esmės priėmė 94. 37 pakeitimai pažodžiui ar pagal prasmę įtraukti į bendrąją poziciją. Komisija priėmė pakeitimus, kuriais patikslinamas arba patobulinamas tekstas, arba daromos tinkamos nuorodos į naująsias komitologijos taisykles. Komisija nepriėmė pakeitimų, kuriais keičiamas pasiūlymo teisinis pagrindas, kurie nereikalingi, neaiškūs arba kuriais sukuriamas teisinis neaiškumas ir neproporcinga administracinė našta arba kurie neatitinka bendrojo direktyvos tikslo. Taryba sutiko įtraukti Parlamento pateiktus pakeitimus, kurie visų pirma susiję su naujosiomis komitologijos taisyklėmis, alternatyvių priemonių taikymo skatinimo įtraukimu į direktyvos dalyką, Komisijos interneto portalo sukūrimu, tolesnio mokymo sąvoka, ilgiausiu laikotarpiu tarp įrangos techninių apžiūrų, bendrųjų integruotosios kenkėjų kontrolės (IKK) principų nurodymu priede. Komisija mano, kad bendroji pozicija labai nekeičia nei pasiūlymo principo, nei jo tikslų, todėl galėtų ją paremti tokią, kokia yra dabar. 3.2 Išsamios pastabos 3.2.1 Komisijos priimti ir visiškai, iš dalies arba iš esmės į bendrąją poziciją įtraukti Parlamento pakeitimai 17, 52, 62, 103, 137 ir 155 pakeitimai į bendrąją poziciją įtraukti, nes jais daroma tinkama nuoroda į naująsias komitologijos taisykles. 6, 43, 49, 60, 61, 63, 68, 85, 93, 95, 106, 112, 114 ir 122 pakeitimai į bendrąją poziciją įtraukti iš esmės. Jais daroma nuoroda į tolesnį mokymą, naujame priede numatyti bendrieji IKK principai, nurodoma, kad direktyvos priemonių įgyvendinimas turi būti numatytas nacionaliniuose veiksmų planuose, pabrėžiama purškimo iš lėktuvų stebėsenos reikšmė ir pateikiami paaiškinimai. 13, 18, 35, 36, 38, 39, 42, 48, 51, 54, 59, 64, 87, 90, 146 ir 164 pakeitimų dalys įtrauktos skirtingai, siekiant pateikti patikslinimus arba paaiškinimus. 3.2.2 Komisijos atmesti, tačiau visiškai, iš dalies arba iš esmės į bendrąją poziciją įtraukti Parlamento pakeitimai Komisija atmetė 29 pakeitimą, kuriuo įtraukiama pesticidų kaip augalų apsaugos produktų apibrėžtis, nes ji neteisinga ir neatitinka Komisijos ketinimų vėliau apsvarstyti, ar reikia įtraukti biocidus. Į bendrąją poziciją jis įtrauktas iš esmės, nes Europos Parlamentas ir Taryba sutiko, kad reikia įtraukti pesticidų apibrėžtį. Tačiau apibrėžtis, už kurią balsavo Europos Parlamentas, atitinka tik dalį apibrėžties, dėl kurios sutarta bendrojoje pozicijoje (pagal kurią pesticidai apibrėžiami kaip augalų apsaugos produktai ir biocidiniai produktai). 3.2.3 Komisijos ir Tarybos atmesti ir į bendrąją poziciją neįtraukti Parlamento pakeitimai Komisija ir Taryba atmetė 1 pasiūlymą, nes juo keičiamas pasiūlymo teisinis pagrindas. 5 pakeitimas atmestas, nes pagal jį patirtimi galima keistis tik pasiektų tikslų srityje. 16 pakeitimas gali sukelti painiavą, nes juo numatomos su atsakomybe susijusios nuostatos, nors jau yra direktyva dėl atsakomybės už aplinkos apsaugą. Todėl Komisija ir Taryba jį atmetė. Komisija laiko 22 ir 99 pakeitimus nepriimtinais, ir jie į bendrąją poziciją neįtraukti, nes jais būtų sukurtas teisinis neaiškumas. Komisija ir Taryba 23, 30 ir 37 pakeitimus atmetė dėl neaiškumo. 28 pakeitimas į bendrąją poziciją neįtrauktas, nes ši nauja apibrėžtis nereikalinga. 32 pakeitimas neatitinka Komisijos pasiūlymo (priklausomybės mažinimas reiškia ne tik naudojimo mažinimą, bet ir bendrą pesticidų naudojimą), todėl Komisija ir Taryba jį atmetė. 40, 120 ir 121 pakeitimais būtų sukurta neproporcinga administracinė našta, kuri neteiktų akivaizdžios naudos, todėl Komisija ir Taryba juos atmetė. 55 pakeitimas yra neįvykdomas (neprofesionalūs naudotojai negalėtų įsigyti produktų, o prieš įsigyjant nuolat reikėtų konsultacijų), todėl Komisija jį laiko nepriimtinu ir todėl į bendrąją poziciją jis neįtrauktas. 57 ir 84 pakeitimai yra nerealistiški (sunku sutrumpinti šiuos terminus), ir Komisija ir Taryba juos atmetė. 58 pakeitimas yra nereikalingas, todėl Komisija ir Taryba jį atmetė. 69 pakeitimas yra neteisingas – problema yra susijusi su tuo, ar produktai gali padaryti žalos vandens aplinkai, o ne su tuo, ar jie patenka į ją. Komisija šį pakeitimą laiko nepriimtinu, ir jis į bendrąją poziciją neįtrauktas. 72 pakeitimu būtų dubliuojamos kitos šios direktyvos nuostatos (su mokymu susijusios nuostatos) ir kitų teisės aktų (Direktyvos 91/414/EEB) nuostatos. Todėl Komisija ir Taryba jį atmetė. 77 pakeitimas gali būti neįvykdomas (ne visada galima atlikti rizikos vertinimą) ir neatitikti Komisijos pasiūlymo (atsargumo principas taikomas a punktui); Komisija jį laiko nepriimtinu, ir jis į bendrąją poziciją neįtrauktas. 88 ir 102 pasiūlymais būtų varžoma Komisijos sprendimų priėmimo teisė. Komisija ir Taryba juos atmetė. 91, 96, 98, 104 pakeitimus Komisija laiko nepriimtinais todėl, kad naudojimui vertinti rodikliai nereikalingi, nes tam tinka naudojimo duomenys. Jie į bendrąją poziciją neįtraukti. 138 ir 139 pakeitimai neatitinka Komisijos pasiūlymo. Komisija ir Taryba juos atmetė. 3.2.4 Komisijos visiškai, iš dalies arba iš esmės priimti, tačiau į bendrąją poziciją neįtraukti Parlamento pakeitimai Komisija 2, 3, 4, 7, 8, 9, 10, 11, 15, 19, 20, 21, 24, 25, 26, 27, 31, 33, 44, 46, 47, 50, 53, 56, 65, 66, 70, 71, 74, 76, 78, 79, 81, 82, 83, 92, 94, 97, 100, 101, 105, 107, 108, 109, 110, 111, 113, 115, 116, 117, 118, 119, 133, 135, 141, 143, 151 ir 153 pasiūlymus priėmė visiškai, iš dalies arba iš esmės, tačiau į bendrąją poziciją jie neįtraukti. Jais patikslinamos arba patobulinamos atitinkamos nuostatos ir jie susiję su kiekybinio naudojimo mažinimo tikslais, fiskalinėmis priemonėmis, informacinėmis ataskaitomis nacionaliniams veiksmų planams parengti, neteisėto produktų naudojimo prevencija, visuomenės informavimu, kaimynų įspėjimu prieš purškiant, zonų, kuriose nenaudojami pesticidai, nustatymu netoli pažeidžiamų vietovių ir mokymo temomis. 3.2.5 Tarybos padaryti papildomi pasiūlymo pakeitimai 3 straipsnyje išbraukta termino „naudojimas“ apibrėžtis, nes šis terminas naudojamas tik antraštinėje dalyje. Į termino „konsultantas“ apibrėžtį įtraukta specialisto arba komercines paslaugas teikiančio subjekto sąvoka. Termino „pesticidų purškimo įrangos priedai“ apibrėžtis išbraukta ir sujungta su termino „pesticidų purškimo įranga“ apibrėžtimi. Termino „integruotoji kenkėjų kontrolė“ apibrėžtis iš Reglamento dėl augalų apsaugos produktų patiekimo į rinką pasiūlymo perkelta į šį pasiūlymą. Įtraukta su Vandens pagrindų direktyva susijusi terminų „paviršinis vanduo“ ir „požeminis vanduo“ apibrėžtis. 4 straipsnyje į nacionalinius veiksmų planus įtrauktas alternatyvių priemonių ar technologijų, tokių kaip integruotoji kenkėjų kontrolė, kūrimo ir diegimo skatinimas kaip priemonė sumažinti pesticidų naudojimą. 6 straipsnis pakeistas, kad būtų galima sertifikatą turintiems darbuotojams nebūti pardavimo vietoje. 8 straipsnis pertvarkytas ir pakeistas numatant naujos įrangos pirmos techninės apžiūros nuostatas ir leidžiant visiškai apžiūros netaikyti nešiojamajai įrangai arba ant nugaros nešiojamai įrangai arba taikyti skirtingus apžiūros tvarkaraščius ir laikotarpius nešiojamajai įrangai, ant nugaros nešiojamai įrangai, nedaug naudojamai įrangai be purkštuvų arba purškimo įrangai (išskyrus lėktuvuose ar traukiniuose montuojamai įrangai ir purkštuvams su sija, didesniems nei 3 metrai). Padarytas pakeitimas siekiant užtikrinti, kad naudotojai reguliariai atliktų įrangos kalibravimą ir techninę apžiūrą. Įtrauktos abipusio skirtingose valstybėse narėse išduotų sertifikatų pripažinimo nuostatos. 9 straipsnis perrašytas ir pakeistas jame nurodant, kad tvirtinant produktus turi būti remiamasi konkrečiu rizikos vertinimu, numatant pereinamojo laikotarpio taikymo, kai nėra sertifikatų sistemų, nuostatas ir įmonės, atsakingos už purškimą iš lėktuvų, sertifikavimo reikalavimą. Padarytas pakeitimas, kuriuo numatoma galimybė laikyti prašymus netiesiogiai patvirtintais, jei per tam tikrą laikotarpį, kurį turi nustatyti kompetentingos institucijos, atsakymas nepateikiamas. 10 straipsnis perrašytas ir pakeistas juo pirmenybę teikiant produktams, kurių sudėtyje nėra prioritetinių pavojingų medžiagų, ir nustatant, kad nebeprivaloma kurti tinkamo dydžio apsaugos zonas. 11 straipsnis pakeistas numatant nuostatas, susijusias su neseniai pesticidais apdorotomis vietovėmis, kurias naudoja arba į kurias patenka žemės ūkio darbuotojai, ir suteikiant valstybių narių valdžios institucijoms galimybę mažinti pavojų, o ne uždrausti naudoti pesticidus arba mažinti jų naudojimą. 12 straipsnis pakeistas išplečiant nuostatas, prireikus taikomas ne tik naudotojams, bet ir platintojams, darant nuorodą į likučių ir pakuočių naudojimą arba šalinimą ir patikslinant, kad 1 ir 3 dalių nuostatos taikomos tik profesionaliems naudotojams. 13 straipsnis pakeistas terminą „ūkininkavimas naudojant mažai pesticidų“ pakeičiant terminu „kenkėjų kontrolė naudojant mažai pesticidų“ ir nurodant, kad ši sąvoka taikoma IKK ir ekologiniam ūkininkavimui. 14 straipsnis perrašytas. Į pasiūlymą įtrauktas 16a straipsnis dėl mokesčių ir rinkliavų. Įtrauktas konkretus priedas, kuriame išvardijami pavojaus rodikliai. 4- IŠVADA Tarybos pateiktais pakeitimais pasiūlymas patikslinamas. Nors kai kuriais pakeitimais, būtent susijusiais su purškimo įrangos technine apžiūra, prašymų taikyti išlygas tvarkymu, vandens aplinkos apsauga, pasiūlymas susilpninamas, visas tekstas išlieka priimtinas. Todėl Komisija priima 2008 m. gegužės 19 d. priimtą bendrąją poziciją.